|  |
| --- |
| PATVIRTINTA Ignalinos ,,Šaltinėlio“ mokyklos direktoriaus 2023 m. rugpjūčio 31 d. įsakymu Nr. V-38 |

**IGNALINOS ,,ŠALTINĖLIO“ MOKYKLA**

**2023–2024 MOKSLO METŲ**

**UGDYMO PLANAS**

**I. BENDROSIOS NUOSTATOS**

1. 2023–2024 mokslo metų Ignalinos ,,Šaltinėlio“ mokyklos (toliau – ,,Šaltinėlio“ mokykla) – ugdymo planas (toliau – Ugdymo planas) sudarytas vadovaujantis 2023–2024 ir 2024–2025 mokslo metų pradinio, pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2023 m. balandžio 24 d. įsakymu Nr. V-586 „Dėl 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“ (toliau – BUP), ir Ignalinos rajono savivaldybės administracijos Švietimo ir kultūros skyriaus 2023-05-08 rašte Nr. SV3-26 „Dėl ugdymo organizavimo 2023-2024 mokslo metais“ pateiktomis rekomendacijomis.

2. Ugdymo planas reglamentuoja mokinių ugdymo organizavimą pagal Priešmokyklinio ugdymo bendrąją programą, pradinio ugdymo individualizuotą programą, pagrindinio ugdymo individualizuotą programą ir socialinių įgūdžių ugdymo programą.

3. ,,Šaltinėlio“ mokykla, rengdama Ugdymo planą, atsižvelgia į mokinių specialiuosius ugdymosi poreikius ir numato šių poreikių tenkinimo tvarką: priima sprendimus dėl specialiųjų ugdymosi poreikių turinčių mokinių mokymosi krūvio (planuoja privalomas pamokas, bei specialiosios pagalbos teikimo pamokas).

4. ,,Šaltinėlio“ mokyklos ugdymo plano projektą mokyklos direktorius ar jo įgaliotas asmuo derina su mokyklos taryba ir su Ignalinos rajono savivaldybės meru.

5. ,,Šaltinėlio“ mokyklos ugdymo planą tvirtina mokyklos direktorius iki 2023 m. rugsėjo 1 d.

6. Ugdymo plane vartojamos sąvokos atitinka Lietuvos Respublikos švietimo įstatymeir kituose švietimą reglamentuojančiuose teisės aktuose vartojamas sąvokas.

**II. UGDYMO PROGRAMŲ VYKDYMO BENDROSIOS NUOSTATOS**

**1. UGDYMO ORGANIZAVIMAS**

7. Ugdymo organizavimas 2023–2024 mokslo metais:

7.1. Ugdymo procesas pradedamas 2023 m. rugsėjo 1 d., baigiamas atitinkamai:

|  |  |  |
| --- | --- | --- |
| Klasė  | Ugdymo proceso pabaiga | Ugdymo proceso trukmė  |
| Priešmokyklinės gr. | 2024 m. rugpjūčio 31 d. |  |
| 2 kl. | 2024 m. birželio 11 d.  | 175 ugdymo dienos |
| 9 kl. | 2024 m. birželio 25 d. | 185 ugdymo dienos |
| II ugdymo metaiIII ugdymo metai | 2024 m. birželio 21 d.  | 185 ugdymo dienos |

7.2. ,,Šaltinėlio“ mokykla dirba penkias dienas per savaitę.

7.3. Ugdymo procesas mokyklos tarybos sprendimu skirstomas pusmečiais (2023-08-30 protokoliniu nutarimu (protokolas Nr. VD-14):

pirmas pusmetis: 2 kl., 9 kl., socialinių įgūdžių ugdymo II metų ir socialinių įgūdžių ugdymo III metų mokiniams nuo 2023 m. rugsėjo 1 d. iki 2024 m. sausio 19 d.

antras pusmetis: 2 kl. mokiniams nuo 2024 m. sausio 20 d. iki 2024 m. birželio 7 d.

 9 kl., socialinių įgūdžių ugdymo II metų ir socialinių įgūdžių ugdymo III metų mokiniams nuo 2024 m. sausio 20 d. iki 2024 m. birželio 21 d.

7.4. Mokinių atostogos numatomos:

|  |  |  |  |
| --- | --- | --- | --- |
|  |  | Prasideda  | Baigiasi  |
| **Rudens atostogos:** | Priešmokyklinių gr. vaikams, 2 kl., 3 kl., 9 kl., socialinių įgūdžių ugdymo II metų ir socialinių įgūdžių ugdymo III metų mokiniams | 2023-10-30 | 2023-11-03 |
| **Žiemos (Kalėdų) atostogos:** | Priešmokyklinių gr. vaikams, 2 kl., 3 kl., 9 kl., socialinių įgūdžių ugdymo II metų ir socialinių įgūdžių ugdymo III metų mokiniams | 2023-12-27 | 2024-01-05 |
| **Žiemos atostogos:** | Priešmokyklinių gr. vaikams, 2 kl., 3 kl., 9 kl., socialinių įgūdžių ugdymo II metų ir socialinių įgūdžių ugdymo III metų mokiniams | 2024-02-19 | 2024-02-23 |
| **Pavasario (Velykų) atostogos:** | Priešmokyklinių gr. vaikams, 2 kl., 3 kl., 9 kl., socialinių įgūdžių ugdymo II metų ir socialinių įgūdžių ugdymo III metų mokiniams | 2024-04-02 | 2024-04-05 |
| **Vasaros atostogos:** | 2 kl., 3 kl. | 2024-06-12 | 2024-08-31 |
| 9 kl., socialinių įgūdžių ugdymo II metų ir socialinių įgūdžių ugdymo III metų mokiniams | 2024-06-26 | 2024-08-31 |

7.5. Mokykla gali organizuoti 2 kl., 3 kl., 9 kl., socialinių įgūdžių ugdymo II metų ir socialinių įgūdžių ugdymo III metų mokiniams užimtumą ir per mokinių atostogas, išskyrus vasaros atostogas. Priešmokyklinių grupių vaikams pagal poreikį organizuojamas ugdymo procesas per mokinių atostogas.

**2. MOKINIŲ, BESIMOKANČIŲ PAGAL PRADINIO UGDYMO INDIVIDUALIZUOTĄ PROGRAMĄ, PAGRINDINIO UGDYMO INDIVIDUALIZUOTĄ PROGRAMĄ IR SOCIALINIŲ ĮGŪDŽIŲ INDIVIDUALIZUOTĄ UGDYMO PROGRAMĄ,**

**UGDYMO ORGANIZAVIMAS**

8. Specialiųjų ugdymosi poreikių turintiems mokiniams ugdyti dalykų programą pritaiko (rengia individualų ugdymo planą) mokytojas, atsižvelgdamas į mokinių ugdymosi poreikius, sveikatą, mokyklos vaiko gerovės komisijos, Ignalinos rajono švietimo pagalbos tarnybos Pedagoginio psichologinio skyriaus specialistų rekomendacijas.

9. Organizuodama specialiųjų ugdymosi poreikių turinčių mokinių ugdymą, ,,Šaltinėlio“ mokykla atsižvelgia į:

9.1.mokinio intelektines galias (sutrikimo lygį);

9.2. mokymosi formą;

9.3. mokymo organizavimo būdą ir klasės paskirtį;

9.4. turimas mokymo lėšas;

9.5. ugdymo/si aplinką.

10. 2 klasės ir 3 klasės mokiniams, turintiems žymų ir labai žymų intelekto sutrikimą, ugdomiems pagal pradinio ugdymo individualizuotą programą, veiklas planuoja lentelėje nurodytam pamokų (veiklų) skaičiui

|  |  |  |
| --- | --- | --- |
|  Klasė Veiklos sritys  | 2 kl. | 3 kl. |
| Dorinis ugdymas | 35 (1) | 35 (1) |
| Komunikacinė veikla | 140 (4) | 140 (4) |
| Pažintinė veikla | 105 (3) | 105 (3) |
| Orientacinė veikla | 105 (3) | 105 (3) |
| Meninė veikla | 105 (3) | 105 (3) |
| Fizinis ugdymas | 105 (3) |
| Pamokos mokinių ugdymo poreikiams tenkinti | **105**1 komunikacinei, 1 pažintinei, 1 fizinei veikloms) |
| **Privalomas pamokų skaičius mokiniui** | **700 (20)** |
| Neformalusis vaikų švietimas | 35 (1) |

10.1. Mokiniui, sergančiam cerebriniu paralyžiumi ar turinčiam vidutinių, sunkių ar labai sunkių judesio ir padėties sutrikimų, gydomojo fizinio ugdymo pratyboms skiriama ne mažiau kaip 70 pamokų per metus (ne mažiau kaip 2 pamokos per savaitę).

10.2. Mokiniui, turinčiam kalbėjimo ir kalbos sutrikimų, individualioms ir grupinėms specialiosioms, logopedo pratyboms 1 klasėje gali būti skiriama ne mažiau kaip 35 pamokos per metus (ne mažiau kaip 1 pamoka per savaitę).

11. 9 kl. mokiniams, turintiems žymų ir labai žymų intelekto sutrikimą, ugdomiems pagal pagrindinio ugdymo individualizuotą programą, veiklas planuoja lentelėje nurodytam pamokų (veiklų) skaičiui

|  |  |
| --- | --- |
|  Klasė Veiklos sritys  | 9 kl. |
| Dorinis ugdymas | 37 (1) |
| Komunikacinė veikla | 148 (4) |
| Pažintinė veikla | 111 (3) |
| Orientacinė veikla | 111 (3) |
| Meninė veikla | 111 (3) |
| Fizinis ugdymas | 111 (3) |
| Pamokos mokinių ugdymo poreikiams tenkinti | **148**1 komunikacinei, 1 pažintinei, 1 fizinei veikloms) |
| Pažintinė ir kultūrinė veikla | Integruojama į ugdymo turinį |
| **Minimalus privalomas pamokų skaičius mokiniui** | **740 (20)**  |
| Neformalusis vaikų švietimas | 37 (1) |

11.1. Mokiniui, sergančiam cerebriniu paralyžiumi ar turinčiam vidutinių, sunkių ar labai sunkių judesio ir padėties sutrikimų, gydomojo fizinio ugdymo pratyboms skiriama ne mažiau kaip 74 pamokų per metus (ne mažiau kaip 2 pamokos per savaitę).

11.2. Mokiniui, turinčiam kalbėjimo ir kalbos sutrikimų, individualioms ir grupinėms specialiosioms, logopedo pratyboms skiriama ne mažiau kaip 37 pamokos per metus (ne mažiau kaip 1 pamoka per savaitę).

 12. Socialinių įgūdžių ugdymo II-III metų mokiniams, turintiems žymų ir labai žymų intelekto sutrikimą, ugdomiems pagal socialinių įgūdžių ugdymo individualizuotą programą, veiklas planuoja lentelėje nurodytam pamokų (veiklų) skaičiui

|  |  |  |
| --- | --- | --- |
|  Ugdymo metai Veiklos sritys | II ugdymo metai | III ugdymo metai |
| Dorinis ugdymas  | 37 (1) | 37 (1) |
| Komunikacinė veikla | 74 (2) | 74 (2) |
| Pažintinė veikla | 74 (2) | 74 (2) |
| Orientacinė veikla | 74 (2) | 74 (2) |
| Meninė veikla | 111 (3) | 111 (3) |
| Fizinis ugdymas |  74 (2) |  74 (2) |
| Valandos, skirtos mokinių ugdymosi poreikiams tenkinti(savarankiškumo ugdymas, socialinio, technologinio, meninio ugdymo veiklos) | 518 (14)  | 518 (14) |
| Pažintinė ir kultūrinė veikla | Integruojama į ugdymo turinį |
| **Iš viso** | **888 (24)** | **962 (26)** |
| Neformalusis vaikų švietimas | 37 (1) | 37 (1) |

12.1. Mokiniui, sergančiam cerebriniu paralyžiumi ar turinčiam vidutinių, sunkių ar labai sunkių judesio ir padėties sutrikimų, individualioms sveikatos ugdymo pratyboms gali būti skiriama iki 74 pamokų per metus (iki 2 pamokų per savaitę).

12.2. Mokiniui, turinčiam kalbėjimo ir kalbos sutrikimų, individualioms logopedo pratyboms skiriama iki 74 pamokų per metus (iki 2 pamokų per savaitę).

13. Veiklos gali būti integruojamos, jungiamos, keičiamos, siūlomos naujos, atsižvelgiant į mokinių ugdymosi poreikius, sąlygas, dėl kurių koreguojamas ugdymo procesas.

**3. SPECIALIŲJŲ UGDYMOSI POREIKIŲ TURINČIŲ MOKINIŲ PAŽANGOS IR PASIEKIMŲ VERTINIMAS**

14.Mokinių pažangos ir pasiekimų vertinimas grindžiamas individualios pažangos principu, nevertinant pažymiais.

15. Mokinių ugdymosi pasiekimus ir ugdymosi sunkumus mokytojas reguliariai aptaria su tėvais.

16. Ugdymosi motyvacijos palaikymui ir stiprinimui naudojami originalūs ir žaismingi vertinimo – skatinimo simboliai.

17. Apibendrinamasis mokinių ugdymo(si) rezultatų vertinimas atliekamas iki 2024-06-26 pagal Ignalinos rajono švietimo pagalbos tarnybos Pedagoginio psichologinio skyriaus specialistų paruoštą anketą.

18. Mokinių pažangai ir pasiekimams fiksuoti naudojami:

18.1. Pradinio ugdymo dienynas, patvirtintas Lietuvos Respublikos švietimo ir mokslo ministro 2018 m. vasario 5 d. įsakymu Nr. V-101. Atitinkamose dienyno skiltyse pusmečio pabaigoje įrašoma: „mokinys padarė pažangą pp (padarė pažangą) ar np (nepadarė pažangos)“. Dienynas pritaikomas pradinio ugdymo, pagrindinio ugdymo, socialinių įgūdžių ugdymo I metų, socialinių įgūdžių ugdymo II metų mokiniams ir socialinių įgūdžių ugdymo III metų mokiniams ugdomiems pagal individualizuotas programas.

18.2. Neformaliojo švietimo dienynas, patvirtintas Lietuvos Respublikos švietimo ir mokslo ministro 2013 m. gruodžio 30 d. įsakymu Nr. V-1281.

18.3. Logopedas ugdomąją veiklą fiksuoja logopedo, specialiojo pedagogo, tiflopedagogo, surdopedagogo dienyne, patvirtintame Lietuvos Respublikos švietimo ir mokslo ministro 2010 m. gruodžio 8 d. įsakymu Nr. V-2261.

18.4. Specialusis pedagogas ugdomąją veiklą fiksuoja logopedo, specialiojo pedagogo, tiflopedagogo, surdopedagogo dienyne, patvirtintame Lietuvos Respublikos švietimo ir mokslo ministro 2010 m. gruodžio 8 d. įsakymu Nr. 1V -2261.

**4. SPECIALIOSIOS PEDAGOGINĖS IR SPECIALIOSIOS PAGALBOS TEIKIMAS**

19. Specialioji pedagoginė pagalba teikiama vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228.

20. Mokiniui, turinčiam didelių ir labai didelių specialiųjų ugdymosi poreikių, dalyvauti ugdyme padeda mokytojo padėjėjas.

**5. NEFORMALIOJO VAIKŲ ŠVIETIMO ORGANIZAVIMAS**

21. Neformaliojo vaikų švietimo valandos skiriamos žaidimų (didaktinių, stalo, lietuvių liaudies žaidimų) būreliui.

22. Neformaliojo ugdymo grupę lanko ne mažiau kaip 5 mokiniai.

23. Dešimt ugdymo proceso dienų skiriama kultūrinei, pažintinei, kūrybinei, sportinei, praktinei, socialinei, prevencinei veiklai. Jų veiklos metu bus vykdomos meninės veiklos, prevencinės programos bendradarbiaujant su Ignalinos rajono švietimo ir sporto paslaugų centru, Ignalinos Česlovo Kudabos gimnazija, Ignalinos rajono savivaldybės viešosios bibliotekos Vaikų literatūros skyriumi, Ignalinos rajono policijos komisariatu. Šios dienos įskaičiuojamos į mokymosi dienų skaičių.

24. Kultūrinei, pažintinei, kūrybinei, sportinei, praktinei, socialinei, prevencinei veikloms skirtas planas:

|  |  |  |
| --- | --- | --- |
| Eil. Nr. | Renginys | Mėnuo |
| 1. | Mokslo ir žinių diena „Labas rytas, būk sveika, mokykla.“ | Rugsėjis |
| 2. | Patyriminė, edukacinė veikla „Rudens gėrybės.“ | Spalis |
| 3. | Ekologinė, edukacinė veikla „Auksinio rudens magija.“ | Spalis  |
| 4. | Pramoga „Žaidžiam, draugaujam ir bendraujam.“ | Gruodis |
| 5. | Kūrybinė, pažintinė, praktinė, kultūrinė, meninė veikla „Kalėdinis šurmulys.“ | Gruodis  |
| 6. | Kultūrinė, kūrybinė, pažintinė veikla „Aš ir mano Lietuva.“ | Vasaris |
| 7. | Kultūrinė, meninė, kūrybinė, pažintinė, praktinė veikla „Velykos ateina.“ | Kovas  |
| 8. | Ekologinė, edukacinė veikla „Tvarkyk, tausok, mylėk.“ | Balandis  |
| 9. | Patyriminė, edukacinė veikla „Man įdomu.“ | Gegužė |
| 10. | Kūrybinė, pažintinė, praktinė, kultūrinė, meninė veikla „Ne tik knygeles vartau, akelėmis raideles „ganau“, bet ir rankelėmis darau...“ | Birželis |

 \_\_\_\_\_\_\_\_\_\_\_\_\_\_\_

|  |  |
| --- | --- |
| Ignalinos ,,Šaltinėlio“ mokyklos tarybos 2023-08-30protokoliniu nutarimu (protokolas Nr. VD-14 ) | SUDERINTAIgnalinos rajono savivaldybės merasLaimutis Ragaišis |

SUDERINTA